**אדם צ'ארלס קלייטון** (באנגלית: **Adam Clayton**; נולד ב-13 במרץ 1960) הוא הבסיסט של להקת הרוק האירית U2.

קלייטון התגורר במחוז דבלין מאז שמשפחתו עברה לשם בגיל 5. קלייטון ידוע כנגן הבס בשירים כגון "New Year's Day," "With or Without You", "Get on Your Boots", ו-"Magnificent". לאורך הקריירה היה שותף לפרויקטים רבים כנגן סולו, בהם עבודתו עם חברו ללהקה לארי מולן ג'וניור בשיר הנושא בפסקול הסרט משימה בלתי אפשרית.

ביוגרפיה
--------

אדם צ'ארלס קלייטון, בנם הבכור של בריאן וג'ו קלייטון, נולד ב-13 במרץ 1960, בצ'ינור, אוקספורדשייר, אנגליה. אביו היה טייס בחיל האוויר המלכותי שעבר מאוחר יותר לתעופה אזרחית, ואמו הייתה בעבר דיילת. כאשר היה בן 4, בעת שאביו עבד בחברת התעופה איסט אפריקן איירווייז, התגורר קלייטון עם משפחתו בניירובי (קלייטון מתייחס לתקופה זו כמאושרת ביותר בילדותו). בשנת 1965, עברה המשפחה למלהייד שבמחוז דבלין באירלנד. משפחת קלייטון התיידדה עם משפחת אוונס, שבנם, דייוויד אוונס ("דה אדג'"), הפך מאוחר יותר לשותפו של קלייטון בלהקת U2.

בגיל 13, החל קלייטון ללמוד בבית הספר הפרטי סנט קולומבוס קולג' ברת'פרנהם, דבלין, שם התיידד עם תלמידים חובבי פופ ורוק של אותה התקופה, כגון המי, הביטלס, גרייטפול דד וקרול קינג. קלייטון קנה באותה תקופה גיטרה אקוסטית בחמישהפאונד מחנות מציאות והחל ללמוד אקורדים בסיסיים ושירים שונים. לאחר מכן, הצטרף ללהקת בית הספר כנגן גיטרה בס. אמו רכשה לו גיטרה בס כאשר היה בן 14, הוא בתמורה התחייב ללמוד לנגן על הכלי.

מאוחר יותר עבר קלייטון לבית הספר מאונט טמפל בדבלין, שם הוא פגש את שותפיו לעתיד ב-U2 פול יוסון ("בונו") ולארי מולן ג'וניור, והתאחד עם חבר הילדות שלו, דייוויד אוונס.

קריירה מוזיקלית
---------------

קלייטון. מנגן בשרלוטסוויל, וירג'יניה ב-1 באוקטובר 2009
בספטמבר 1976 תלה לארי מולן ג'וניור מודעה בבית הספר בחיפוש אחר שותפים להקמת להקה. קלייטון, יחד עם חברו דייוויד אוונס ואחיו הגדול ריצ'רד "דיק" אוונס הגיעו לאימון הראשון, כמו גם בונו ועוד שני חברים של מולן, שעזבו זמן קצר לאחר מכן. החמישייה שנותרה נודעה כלהקת "פידבק". בהמשך שונה שמם ל"הייפ" ולאחר שדיק אוונס עזב, שונה השם פעם נוספת ל-U2. קלייטון תפקד בתחילה למה שהיה הכי קרוב למנהל הלהקה, עד שב-1978 העביר את הסמכויות לפול מק'גינס.

בשנת 1995, לאחר סיבוב ההופעות של Zoo TV והאלבום *זורופה*, קלייטון, שעד אז היה לגמרי אוטודידקט, נסע לניו-יורק עם חברו ללהקה מולן לקבל הכשרה רשמית בנגינת בס. במהלך תקופה זו הוא עבד על האלבום הניסיוני של הלהקה, *Original Soundtracks 1* שיצא לאור בשם הבדוי "Passengers". האלבום כולל את אחד מכמה מקרים בודדים שבהם קלייטון מופיע בתור סולן. הוא שר את הבית האחרון של "Your Blue Room". לפני כן קלייטון סיפק רק קולות רקע בשירים כגון "Out of Control"‏, "I Will Follow"‏, "Twilight" ו-"Bullet the Blue Sky". מאז 1997 קלייטון לא שר באף הופעה חיה של הלהקה. ב-1996, בעודו בניו-יורק, שיתף קלייטון פעולה עם מולן כדי להקליט מחדש את מנגינת הנושא של *משימה בלתי אפשרית*.

סגנון
-----

קלייטון בסיבוב ההפעות של "ורטיגו" ב-2005.
כנגן בס, קלייטון בולט בשירים כגון "New Year's Day", אשר התפתח מתוך ניסיון לנגן את "Fade to gray" של ויסאג', ו -"With or Without You". הסגנון שלו כולל השפעות של מוטאון ורגאיי.

בתחילת דרכה של U2 לא הייתה לקלייטון הכשרה רשמית בנגינת בס. בונו אמר על נגינתו של קלייטון: "אדם נהג להעמיד פנים שהוא יודע לנגן בס. הוא השתמש במונחים מקצועיים והיה היחידי שהיה לו מגבר, אז אנחנו לא התווכחנו איתו וחשבנו שהבחור הזה בוודאי מוזיקאי ויודע על מה הוא מדבר. ואז, יום אחד, גילינו שהוא לא מנגן את התווים הנכונים." בהדרגה הפך סגנונו של קלייטון מתוחכם יותר על ידי שילוב אלמנטים של מוטאון ורגאיי.

ציוד עיקרי
----------

לאורך כל הקריירה שלו, קלייטון השתמש גם בפנדר פרסיז'ון בס וגם בג'אז בס. הכלי הראשון שלו לעומת זאת, היה איבנז מיוז'יסן בס, אשר בו ניגן מההקלטה של *boy*ועד לעידן *War*. הוא השתמש בעבר במגברי אשדאון לפני המעבר לאגילר. לפרסיז'ונים שלו מולבש צוואר של ג'אז בס. בראיון עימו במגזין *Bass Player* אמר שהוא מעדיף את צוואר הג'אז באס שמתאים לו יותר ביד שמאל. ב-2011 פנדר קאסטום שופ בנו גרסת פרסיז'ון על פי המפרט של קלייטון במהדורה מוגבלת של 60 פריטים. קלייטון משתמש לעיתים גם בכלים של גיבסון ווורוויק.

חיים אישיים
-----------

קלייטון שימש כשושבין בנישואי בונו לאליסון ב-1982.

קלייטון הגיע לחדשות באוגוסט 1989 לאחר שנעצר בדבלין על נשיאת כמות קטנה של מריחואנה. עם זאת, הוא לא הורשע בתמורה לנתינת תרומה לצדקה. לקלייטון גם היו בעיות עם אלכוהול שהגיעו לשיא במהלך סבב ההופעות של Zoo TV. ב-26 בנובמבר 1993 הוא היה כל כך שתוי שהוא לא היה יכול לעלות להופיע בסידני, את מקומו מילא הטכנאי שלו, סטיוארט מורגן. אחרי התקרית, הוא ויתר על אלכוהול. ב-26 ביוני 2017, קלייטון קיבל את פרס סטיבי ריי וון כהכרה במחויבותו לעזרה לאחרים עם בעיות התמכרות. קלייטון נשאר רווק במשך כמה עשורים עד נישואיו בשנת 2013. בתחילת שנות ה-90, יצא עם דוגמנית העל הבריטית נעמי קמפבל. הייתה לו גם מערכת יחסים ארוכת שנים עם סוזן "סוזי", סמית', לשעבר העוזרת של פול מק'גינס. הם התארסו ב-2006 אך נפרדו בפברואר 2007. בשנת 2010 נולד לו בן עם בת זוגו הצרפתייה אך ב-2013 הוא אישר כי הוא כבר לא במערכת יחסים זו. ב-4 בספטמבר 2013 קלייטון נישא לעורכת דין לזכויות אדם לשעבר, מריאנה, בטקס בדבלין. מריאנה במקור מברזיל ועובדת כעת כמנהלת גלריה לאמנות עכשווית מייקל וורנר בלונדון וניו-יורק. ב-25 ביולי 2017 קלייטון ואשתו הודיעו על לידת בתם, אלבה.

קישורים חיצוניים
----------------

ויקישיתוף מדיה וקבצים בנושא **אדם קלייטון** בוויקישיתוף
* אדם קלייטון, ברשת החברתית פייסבוק
* אדם קלייטון, ברשת החברתית אינסטגרם
* אדם קלייטון, במסד הנתונים הקולנועיים IMDb (באנגלית)
* אדם קלייטון, באתר AllMovie (באנגלית)
* אדם קלייטון, במסד הנתונים הקולנועיים KinoPoisk (ברוסית)
* אדם קלייטון, באתר AllMusic (באנגלית)
* אדם קלייטון, באתר MusicBrainz (באנגלית)
* אדם קלייטון, באתר Discogs (באנגלית)
* אדם קלייטון, באתר Songkick (באנגלית)
* אדם קלייטון, באתר SecondHandSongs

הערות שוליים
------------

1. 1 2 3  McCormick, Neil; Adam Clayton; Bono; The Edge; Larry Mullen Jr. (2005). *U2 by U2*. New York: HarperEntertainment. ISBN 0-06-077675-7.
2. ↑  Chatterton, Mark (2001). *U2: The Complete Encyclopedia*. London: Firefly Publishing. p. 29. ISBN 0-946719-41-1.
3. ↑  In the name of the son and the father
4. 1 2  McCormick (2006), pp. 40–46
5. ↑  McGee, Matt. "U2 Biography from @U2". ארכיון מ-17 בספטמבר 2007. נבדק ב-10 בספטמבר 2007. `{{cite web}}`:  (עזרה)
6. ↑  "U2: Biography". *Rolling Stone*. נבדק ב-1 בינואר 2011. `{{cite web}}`:  (עזרה)
7. 1 2 3  Isola, Gregory (11 בנובמבר 2000). "Reluctant Rock Star: How U2's Adam Clayton Learned to Play – and Conquer the World Onstage". *Bass Player*. אורכב מ-המקור ב-30 ביוני 2007. נבדק ב-8 בספטמבר 2007. `{{cite journal}}`:  (עזרה)
8. ↑  Bass Soup. "Adam Clayton's Bass Sound and Technique". אורכב מ-המקור ב-18 בפברואר 2007. נבדק ב-8 בספטמבר 2007. `{{cite web}}`:  (עזרה)
9. ↑  Gavin Martin, Kings of the Celtic Fringe, atu2, ‏14 בפברואר 1981
10. ↑  Francine Cunningham, ALI HEWSON INTERVIEW: IN THE NAME OF LOVE, atu2, More magazine, ‏1 באוקטובר 1993
11. ↑  Flanagan, Bill (1996). *U2 : at the End of the World*. New York: Delta. ISBN 0-385-31157-5.
12. ↑  Gensler, Andy (14 במרץ 2017). "U2's Adam Clayton To Receive MusiCares Addiction Recovery Award". *Billboard*. Billboard-Hollywood Reporter Media Group. נבדק ב-27 ביוני 2017. `{{cite web}}`:  (עזרה)
13. ↑  Egan, Barry. "U2's Adam splits up with fiancee Susie (U2France)". אורכב מ-המקור ב-19 במאי 2007. נבדק ב-8 בספטמבר 2007. `{{cite web}}`:  (עזרה)
14. ↑  "Achtung baby, Adam is the proud father of a little boy". Independent.ie. 16 בינואר 2011. נבדק ב-29 במאי 2011. `{{cite news}}`:  (עזרה)
15. ↑  "Hot Press meets U2's Adam Clayton | Music | Interview | Hot Press". *Hot Press - Music News, Reviews, Interviews plus Pop Culture and Politics* (באנגלית). נבדק ב-2017-09-16.
16. ↑  "U2's Adam Clayton ties the knot with Brazilian girlfriend - BelfastTelegraph.co.uk". *belfasttelegraph.co.uk*. 2013. נבדק ב-5 בספטמבר 2013. `{{cite web}}`:  (עזרה)
17. ↑  "Adam is the new George with his Mariana - Independent.ie". *independent.ie*. 2015. נבדק ב-20 באפריל 2015. `{{cite web}}`:  (עזרה)
18. ↑  "Adam Clayton announces birth of first child with wife Mariana - Independent.ie". *Independent.ie* (באנגלית). נבדק ב-2017-12-29.

| U2 |
| --- |
| בונו • דה אדג' • אדם קלייטון • לארי מולן ג'וניור • דיק אוונס • איבן מקורמיק |
| אלבומי אולפן | *Boy* •  *October* • *War* • *The Unforgettable Fire* • *The Joshua Tree* • *Rattle and Hum* • *Achtung Baby* • *Zooropa* • *Pop* • *All That You Can't Leave Behind* • *How To Dismantle An Atomic Bomb* • *No Line on the Horizon* • *Songs of Innocence* • *Songs of Experience* • *Songs of Surrender* |
| אוספים ומיני-אלבומים | *Three* • *Wide Awake in America* • *Please: PopHeart Live PE* • *The Best of 1980-1990* • *7* • *The Best of 1990-2000* • *Exclusive* • *The Complete U2* • *Live from Under the Brooklyn Bridge* • *U218 Singles* • *Wide Awake in Europe* |
| אלבומי הופעות ואלבומים אחרים | *Under a Blood Red Sky* • *Original Soundtrack 1* |
| סינגלים | "New Year's Day" • "Sunday Bloody Sunday" • "With or Without You • "One" • "Beautiful Day" |
| אוספי וידאו קליפים וסרטים | *U2 Live at Red Rocks: Under a Blood Red Sky* • *Rattle and Hum* • *From the Sky Down* |
| סיבובי הופעות והופעות | October Tour • War Tour • The Unforgettable Fire Tour • לייב אייד • A Conspiracy of Hope • The Joshua Tree Tour • Lovetown Tour • Zoo TV Tour • PopMart Tour • Elevation Tour • Super Bowl XXXVI halftime show • Vertigo Tour • 360° • *Innocence + Experience Tour* • The Joshua Tree Tour 2017 • Experience + Innocence Tour • The Joshua Tree Tour 2019 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007324752305171
* BIBSYS: 1084675
* BnF: cb139646182 (data)
* CiNii: DA17145405
* GND: 134583566
* ICCU: RAVV416407
* ISNI: 0000 0001 1471 4731
* LCCN: no2003043939
* MusicBrainz: 1f52af22-0207-40ac-9a15-e5052bb670c2
* NKC: ola2002152371
* NLA: 36038798
* NSK: 000441989
* NTA: 071855076
* Trove: 1196841
* VIAF: 44491697
* WorldCat: lccn-no2003043939

 |